Spilleragent Terje Liverød spår at Vålerenga vil bli klubben som tar opp kampen med Rosenborg, dersom Oslo-klubben spiller kortene sine rett.

FOR 21 TIMAR SIDAN

– Jeg tror Vålerenga er den klubben i Norge som har det største potensialet på lang sikt. Det er et større potensial enn Rosenborg. Jeg tror ikke, jeg er sikker på det, sier Liverød til Eurosport.no.

– Det er mye lettere for meg å hente spillere til en hovedstadsklubb som har alt. Det er 20 minutter fra flyplassen, de har ny stadion og et publikumspotensial, legger han til.

I tillegg mener han de har et godt trenerapparat.

– De har Norges største potensial. De er ikke langt unna, men de er åtte plasser unna. Det skal ikke mer enn tre spillere til for å gjøre en forskjell. Tre spillere som må gå utenpå de andre, mener han.

(Saken fortsetter under videoen):

Spilleragenten er likevel klar på at Eliteseriens beste klubb i 2018 holder til i Trondheim, til tross for at Brann leder serien.